— У свеце ёсць камерцыйная анімацыі, і Walt Disney — яе самы яскравы прадстаўнік. Калі ж у савецкі час пачыналася беларуская анімацыя, то яна была ў асноўным аўтарская, штучная. Можна па пальцах пералічыць серыялы ці поўныя метры, якія рабілі беларускія мультыплікатары. Мы ў розных вагавых катэгорыях. Можна сказаць, што пасляваенная сусветная анімацыя развівалася як антытэза Walt Disney. У яго камерцыйны, я б сказаў, класічны стыль. Усе аніматары звычайна пачынаюць з гэтага класічнага стылю, але потым кожны абірае свой кірунак развіцця. Увогуле, пра адметнасць некамерцыйнай анімацыі той ці іншай краіны няпроста гаварыць. Ці многа людзей змогуць назваць адрозненні чэшскіх мультфільмаў?